Diari Oficial de la Generalitat Valenciana


Sumari del DOGV 2754, del 23-05-1996 (1996/838289)

ORDRE de 29 de març de 1996, de la Conselleria de Cultura, Educació i Ciència, per la qual s'autoritza a impartir ensenyaments de música de grau elemental al Centre d'Estudis Musicals Mestre Palau de Moncada.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/03/29/(5)/dof/vci/html**

### Dades del document

Número de DOGV
:   2754

Data del DOGV
:   23-05-1996

Secció del DOGV
:   DISPOSICIONS GENERALS

Número del document
:   1996/838289


Data del document
:   29-03-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 29 de març de 1996, de la Conselleria de Cultura, Educació i Ciència, per la qual s'autoritza a impartir ensenyaments de música de grau elemental al Centre d'Estudis Musicals Mestre Palau de Moncada.   
L'expedient l'ha iniciat el representant de la titularitat del Centre d'Estudis Musicals Mestre Palau, de Moncada, amb número de codi 45788209, en sol·licitud d'autorització per a impartir ensenyaments de música de grau elemental corresponents a la nova ordenació educativa.  
El Decret 56/1991, 27 de març, del Consell de la Generalitat Valenciana (DOGV de 15 d'abril de 1991), classificà com a centre no oficial reconegut d'ensenyaments de música de grau elemental el centre esmentat.  
Per resolució de 28 de juny de 1994, de la Direcció General de Centres Docents, s'aprovà la inscripció com a Escola de Música, en la secció específica del Registre de Centres Docents de la Comunitat Valenciana al Centre d'Estudis Musicals Mestre Palau, conforme a l'Ordre de 4 de gener de 1994, d'aquesta Conselleria, per la qual es regulen les escoles de música, de dansa i de música i dansa.  
Vista la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 389/1992, de 15 d'abril (BOE de 28 d'abril), pel qual s'estableixen els requisits mínims dels centres que imparteixen ensenyaments artístics, i el Reial Decret 321/1994, de 25 de febrer, sobre autoritzacions a centres docents privats per a impartir ensenyaments artístics i l'Ordre de 4 de gener de 1994, de la Conselleria d'Educació i Ciència, per la qual es regulen les escoles de música, de dansa i de música i dansa.  
La Inspecció Educativa ha informat favorablement sobre la sol·licitud, ja que el centre compleix els requisits establits en la disposició transitòria segona de l'esmentat Reial Decret 389/1992, per a poder accedir-hi.  
En virtut de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar per a impartir ensenyaments de música de grau elemental corresponents a la nova ordenació educativa amb les especialitats i nombre de llocs escolars que s'especifiquen, al centre següent:  
- Denominació genèrica: Centre autoritzat d'ensenyaments de música de grau elemental  
- Denominació específica: Centre d'Estudis Musicals Mestre Palau  
- Domicili: C/ del Negre, 27  
- Localitat: Moncada  
- Província: València  
- Codi: 39169853  
- Titular: Centro Artístico Musical de Moncada  
- Ensenyaments que s'autoritzen: grau elemental de música amb les especialitats: Piano, Violí, Viola, Violoncel, Contrabaix, Guitarra, Oboé, Flauta Travessera i de Bec, Clarinet, Saxofon, Fagot, Trompa, Trompeta, Trombó, Tuba i Percussió.  
- Nombre total de llocs escolars: 350  
- Centre públic al qual s'adscriu a efectes administratius: Conservatori Superior de Música Joaquín Rodrigo de València.  
Segon  
Queda consegüentment modificada la denominació genèrica del centre, autoritzant-se així mateix el canvi de denominació específica, en els termes abans expressats.  
Tercer  
El centre gaudirà de plenes competències acadèmiques en totes les matèries corresponents al nou sistema educatiu que se li autoritza.  
Quart  
Sense perjudici de allò establit en l'apartat tercer, i en compliment de la disposició addicional quarta del Reial Decret 321/1994, el centre queda adscrit, a efectes purament administratius al Conservatori Superior de Música Joaquín Rodrigo de València.  
Cinqué  
Cancel·lar la inscripció que com a escola de música obtingué el Centre d'Estudis Musicals Mestre Palau, de Moncada, en la secció específica d'escoles de música, dansa, o música i dansa, del Registre de Centres Docents de la Comunitat Valenciana d'acord amb l'Ordre d'aquesta Conselleria de 4 de gener de 1994.  
Sisé  
La present autorització tindrà efectes des de l'inici del curs acadèmic 1995/96.  
Seté  
Qualsevol modificació dels termes de la present ordre requerirà la preceptiva autorització de l'administració educativa.  
DISPOSICIó ADDICIONAL  
La present ordre donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho al conseller d'Educació i Ciència, tal com ho exigeix l'article 110.3 de la Llei 30/1992.  
València, 29 de març de 1996  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI